
ANG TUNAY NA RIELIHIYON 


Ang unang dapat malaman at lubos na maunawaan ng sinuman tungkol 
sa Islam ay kung ano mismo ang kahulugan ng katagang Islam. Ang 
rellhiyong Islam ay hindi ipinangalan batay sa pangalan ng tao na kagaya 
ng Kristianismo na hinango sa pangalan ni Hesus Kristo: Budismo sa 

pangalan nl Buddha; Konpusianismo sa pangalan ni Confucius at 
Marsismo sa pangalan ni Karl Marx. Ni hindi ito hinango sa pangalan' ng 
tribo na kagaya ng Judalsmo na hinango sa trlbo ng Judea: at l-linduismo 
sa tribo ng Hindus. 

Ang Islam ay ang tunay na relihlyon ng Diyos (Allah) at kaya naman ang 



Allah na ipinakilala sa kanyang kabuuang anyo. 

Ang Islam ay ang relihiyon na ibinigay kay Adam, ang unang tao at ang 
unang propata ng Allah. Ito ay siya ding relihiyon na Ibinigay sa lahat ng 
propeta na islnugo ng Allah sa sangkatauhan. Ang pangalan ng relihiyon 
ng Diyos. Islam, ay hindi kathang-isip ng mga huling salinlahi ng tao. Ito ay 
pinili mismo ng Allah at maliwanag na nababanggit sa Kanyang huling 
kapahayagan sa tao. Sa Huling Banal na Kapahayagan-Ang Kor'an. 

ang Allah ay nagsasabi ng mga sumuaunod: 

"Sa araw na ito ay Aking binigyan ng lubos na katuparan ang inyong 



relihiyon para sa inyo, Aking ginawang ganap ang tulong sa inyo. at 
plnill ang Islam bilang inyong relihiyon". 


(Surah Al-Maa'idah 5:3) 

"Sinuman ang magnais ng Ibang relihiyon maliban sa Islam (pagsuko sa 
Allah), kailanman hindi ito tatanggapin sa kanya." 


(Surah Aal'lmraan 3:85) 

"Si Abraham ay hindi l-ludyo 0 Kristiano. bagkus isang matuwid na 
Muslim" 


(Surah Aal'lmraan 3:67) 

Hindi makikita sa alin mang pahina ng Bibliya na sinasabi ng Allah na 
Judaismo ang relihiyon ng angkan ni 



Moses o maging ang kanilang mga lahi. 


Ni hindi rin sinasabi sa Bibliya na . Kristianismo ang relihiyon ng mga 
tagasunod ni Kristo. Sa katunayan hindi niya pangalan ang Kristo. ni hindi 

ito Hesus. Ang pangalang Kristo ay hango sa salitang Griyego na "Cristos" 
na ang ibig sabihin ay pinahiran ("Annointed"). Kaya ang Kristo ay salin 

sa Griyego batay sa Hebreo na "Messiah". Ang pangalang "Hesus" sa 
kabilang dako ay isang salitang Latin ng pangalang Hebreo na Esau. Upang 
madaling magkaunawaan. ipagpapatuloy ang paggamit ng pangalang 
Hesus bilang pangalan ni Esau. Tungkol naman sa kanyang relihiyon. ito 
ay siyang panawagan niya sa kanyang mga tagasunod. Gaya ng 



mga propetang nauna sa kanya. inaanyayahan niya ang tao na isuko ang 
kanilang sarlll sa kalooban ng Allah (ibig sabihin nitoay Islam), at siya ay 
nagbigay ng babala sa kanila na lumayo sa mga huwad na mga diyos na 
likhang-isip ng tao. 

Ayon sa Bagong Tipan, tinuruan ni Hesus ang kanyang mga tagasunod na 
magdasal ng ganito: "Sundin ang kalooban Mo dito sa lupa gaya ng sa 
langit." 


ANG MENSAHE NG ISLAM 

Sapagka't ang ganap na pagsuko ng sinuman ng kanyang kalooban sa 
Allah ay naglalarawan ng pinakabuod na 



diwa ng pagsamba, ang pangunahing mensahe ng Islam ay ang pagsamba 
sa Allah lamang at ang pag-iwas sa pagsamba na iniuukol sa tao. pook o 
bagay. Sapagka't ang lahat ng bagay maiiban sa Allah ay Kanyang mga 
nilikha. masasabi natin na ang Islam, sa diwa nito. ay naghihikayat sa tao 
na lumayo szi pagsamba ng ano mang nilikha at inaanyayahan itong 
sumamba lamang sa kanyang Lumikha. 

Siya lamang ang.karapat-dapat sa pagsamba ng tao at Siya lamang ang 
may kaloobang magbigay pahintulot sa katuparan ng lahat ng panalangin. 

Kung ang tao ay sumasamba sa punongkahoy at ang kanyang mga 
panalangin ay natupad. hindi ang 



punongkahoy ang nagbigay ng katuparan sa kanyang mga panalangin 
bagkus ang Diyos ang Siyang nagbigay pahintulot upang maganap ang 
mga bagay na ito. Maaaring sabihin ninuman na "Ito ay maliwanag at 
siyang tunay". subali't sa mga sumasamba sa punongkahoy ay maaaring 
hindi ganito ang paniniwala. 

Katulad din ng mga panalangin na iniuukol kay Hesus. Buddha. Krishna. 

St. Jude. St. Christopher o maging kay Mohammad, hindi nila sinasagot 
ang mga ito. bagkus ang mga ito ay pinangyayari ng Allah. 

Hindi sinabi ni Hesus sa kanyang mga tagasunod na sambahin siya. bagkus 
inutusan silang sumamba 



lamang sa Allah. Ang Banal na Kor'an ay nagsasaad: 

"At masdan! Ang Allah ay magsasabi: 0 Hesus anak ni Maria! Sinabi mo 
ba sa tao. 'Sambahin ako. at ang aking Ina bilang mga diyos bukod sa 
Allah?' Slya ay magsasabi: 'Purihin Kayo! Kailanman ay hindi ko masasabi 
ang bagay ng wala akong karapatan (na magsabi)". 


(Surah Al-Maa’idah 5:116) 

Hindi sinamba ni Hesus ang kanyang sarlli nang siya ay nag-alay ng , 
pagsamba. bagkus sinasamba niya ang 'Allah. Ang pangunahing 
panuntunang i ito ay napapaloob sa pambungad na kabanata ng Banal ng 
Kor'an. ang Al Faatihah (1:5) 



"Ikaw lamang anglsinasamba naming at sa lyo lamang kami hihingi ng 
tulong". 

Sa ibang dako ng Panghuling Kapa- hayagan — ang Banal na Kor'an, ang 
Allah ay nagsabi: 

"At ang inyong Panginoon ay nagsasabi: Dumalangin kayo sa Akin at 
kayo’y Aking didinggin". 


(Surah Mu'min 40:60) 

Mahalagang bigyan ng pansin ang pangunahing mensahe ng Islam na ang 
Allah at ang Kanyang mga nilikha ay maliwanag na magkaiba sa isa't isa. 

Ang Allah ay hindi maaaring maging Kanyang nilikha o kaya'y maging 
bahagi nito. ni ang Kanyang mga 



nilikha ay maging Diyos o maging bahagi Niya. 

Ito ay sadyang napakalinaw. Ngunit J ang pagsamba ngtao sanilikha sa 
halip ng Lumikha ay kadalasa'y batay sa kamangmangan ng naturang 

konsepto. Ang paniniwala na ang diwa ng Allah ay naroroon saan mang 
dako. 

o kaya'y ang kanyang pagka Diyos ay naroroon o nananatili saanman sa 
kanyang mga nilikha ay nagbibigay dahilan sa pagsamba sa Allah sa 
pamamagitan ng Kanyang mga nilikha. 

Datapwa't. ang mensahe ng Islam na dinala ng mga propeta ng Allah ay 
ang pagsamba sa Allah lamang at ang pag- iwas sa pagsamba sa Kanyang 
mga nilalang maging tuwiran man ito o hindi. 



Sa Banal na Kor'an. ang Allah ay maliwanag na nagsasabi: 


"Tunay, Kami ay nagpadalang Sugo 

sa bawa't Tao (na nag-uutos). sambahin ang Allah at umiwas sa huwad na 
diyus-diyosan". 

(Surah A/-Nah/ 16:36) 

Kapag tinatanong ang mananampa- lataya sa diyus-diyosan kung bakit 
siya yumuyuko sa mga idolo na gawa ng tao. ang kadalasang sagot ay 
hindi sila tunay na sumasamba sa batong imahen bagkus sa Allah na 
kumakatawan sa mga ito. Sinasabi nila na ang mga batong imahen na ito 
ay tarmpulan lamang ng diwa ng Allah at hindi ito nangangahulugan na 
sila ay Diyos! Sinuman ang tumanggap sa paniniwala na ang pagka-Diyos 
ng 



Allah ay napapaloob sa ano mang Kanyang nilikha ay mapipilitang 
tanggapin ang pangangatuwiran ng pagsam ba sa diyus— diyosan. 

Datapwa't ang sinuman na nakakaunawa sa mahalagang mensahe ng 
Islam at kahulugan nito ay hindi kailanman tatanggapin ang pagsamba sa 
diyus- diyosan kahit gaano pa ito ipangatwlran. 

Ang pag-aangkin ng iba sa pagka- diyos sa kanilang sarili Simula pa ng mga 
unang panahon ay kadalasa'y nakasalalay sa maling paniniwala na ang 
Allah ay nananahan sa tao. 

Kailangan nilang igiit, ayon sa kanilang maling haka-haka, na kahit ang 
Allah ay nananahan sa ating lahat, ang Allah ay higit na nananahan sa 
kanila. Kaya 



naman. gaya ng kanilang pag-aangkin, dapat daw nating isuko ang ating 
kalooban sa kanila at sambahin sila dahil sila ay diyos sa pagkatao o diyos 
na nakapisan sa loob ng tao. 

Gayon din. ang pagpapakilala nila sa pagkadiyos ng mga iba pagkatapos 
ng pagkamatay ng mga ito ay nakatatagpo ng mayamang pastulan sa 
mga tumatanggap sa maling paniniwala na ang Allah ay nananahan sa 
tao. Ang sinumang nakaka-unawa sa mahalagang mensahe ng Islam at sa 
kahulugan nito ay hindi kailanman sasang-ayon na sumamba sa tao sa 
ano mang kalagayan. Ang diwa ng relihiyon ng Diyos ay maliwanag ng 
pagtawag sa pagsamba sa Lumikha at ang pagtakwil sa pagsamba ng ano 



mang uri ng nllalang. Ito ang kahulugan ng salawikain sa Islam: 


"Laa Elaaha lllallaah" 


(Walang diyos maliban sa Allah) 


Ang paulit-ulit na pagbigkas nito ay kusang naghahatid sa sinuman sa 

ilalim ng relihiyong Islam at ang matapat na paniniwala rito ay may 
katiyakan sa paraiso. Kaya naman ang pinakahuling Propeta ng Islam ay 

iniulat na nagsabi, "Ang sinuman na magsabi: Walang diyos maliban sa 

Allah at namatay na pinanghahawakan ang paninlwalang yaon ay 
makapapa- sok sa paraiso" (iniulat ni Abu Darr at inipon ni Imam Al 

Bukhaaree at Imam Muslim). 

Ito ay kinapapalooban ng pagsuko sa Allah bilang isang Diyos. tumatalima 
sa Kanya sa pamamgitan ng pagsunod sa Kanyang mga utos. at ang 
pagtakwil sa pagsamba ng mga diyus-diyosan. 


ANG MENSAHE NG HUWAD NA 
RELIHIYON 


Maraming sekta. Kulto, relihiyon. pilosopiya at kilusan sa daigdig ang nag- 
aangkin ng tamang landas o ng tanging daan patungo sa Allah. Paano 
malalaman ng sinuman kung sino ang tama o kung sila kayang lahat ay 
tama? 

Ang paraan upang malaman ang kasagutan ay ang pagbibigay liwanag sa 
mababaw na pagkakaiba sa mga itinuturo ng maraming nag-aangkin sa 



tunay na katotohanan, at kilalanin kung ano ang kanilang sinasamba na 
kanilang itinuturo, tuwiran man o hindi. 

Ang mga huwad na relihiyon ay may iisang batayan sa pagkakilala sa 
Allah. 

Sila ay nagpapahayag na ang lahat ng tao ay diyos o kaya'y may mga 
natatanging tao na naging Allah o kaya'y ang kalikasan ay ang Allah o 
kaya'y ang Allah ay isang bungang-isip lamang ng tao. 

Kaya naman masasabi natin na ang puntong mensahe ng huwad na 
relihiyon ay ang pagsamba sa Allah sa pamamagitan ng pagsamba sa 
Kanyang mga nilikha. Ang mga huwad na relihiyon ay nag-aanyaya sa tao 
sa pagsamba sa nilikha at tinatawag nilang Allah ang nilikhang ito o kaya'y 



bahagi nito. Bilang halimbawa. Si Propeta Hesus ay inanyayahan ang 
kanyang mga tagasunod sa pagsamba sa Allah subali't ang mga taong 
nagsasabing tagasunod niya ngayon ay nag-aanyaya sa tao na sambahin si 
Hesus. at nagsasabi na siya ay si Allah! 

Si Buddha ay nagsagawa ng maraming pagbabago tungkol sa makataong 
panuntunan sa relihiyon ng India. Hindi niya inangkin na siya ay Diyos. ni 
hindi siya nagsabi sa kanyang mga tagasunod na siya'y sambahin. 

Gayunman hanggang sa mga araw na Ito, karamihan sa mga Budismo na 
maiatagpuan sa labas ng India ay tinatanggap siya bilang Diyos at 
nagpapatirapa sa mga istatwa na 



kanilang ginawa sa pagkakilala sa kanyang wangis. 

Sa paggamit ng naturang panuntunan na makilala ang paksa ng 
pagsamba, kapanain - pansin ang huwad na relihiyon at maliwanag ang 
likas na pinagmulan nito. Gaya ng nasasaad sa banal na Kor'an: 

"Ang inyong sinasamba bukod sa Kanya ay mga pangalan na kathang- isip 
ninyo at ng inyong mga ninuno na hindi ipinadala ng Allah na may 
kapahintulutan. Ang kautusan ay sa Allah lamang: 

Siya ay nag-utos sa inyo na sambahin lamang Siya: Ito ang tunay na 
re'lihiyon. subali't karamihan sa tao ay hindi nakaka-unawa" 


(Surah Yoosuf 12:40) 



Maaaring ipangatwiran na lahat ng relihiyon ay nagtuturo ng mabuting 
bagay, kaya't bakit pa mahalaga kung alin man sa kanila ang sundin. Ang 
kasagutan dito ay ang lahat ng huwad na relihiyon ay nagtuturo ng 
pinakamalaking kasalanan: ang pagsamba sa nilikhang bagay. Ang 

pagsamba sa nilikha ay ang pinakamabigat na kasalanan magagawa ng 
tao dahil ito ay sumasalungat sa mismong layunin ng kanyang 

pagkakalikha. Ang tao ay nilikha upang sambahin lamang ang Allah at ito 
ay maliwanag na sinabi ng Allah sa Banal na Kor'an: 

"Aking nilikha lamang ang Jinns at ang Tao upang Ako'y kanilang 
sambahin" 


(Surah Zaareeyaat 51:56) 



Samakatwid. ang pagsamba sa nilikha na nagbibigay diwa sa pagsamba sa 
diyus-diyosan ay ang tanging kasalanan na hindi mapapatawad. Ang 
sinuman na namatay sa ganitong uri ng pagsamba ay isinara ang kanyang 
tadhana sa kabilang buhay. Ito ay hindi haka-haka lamang. bagkus ito ay 
tunay na ipinahayag sa lao ng Allah sa Kanyang Huling Kapahayagan: 

"Katolohanan hindi pinapatawad ng Allah ang pagbibigay ng katambal sa 
Kanya, subali't Siya ay nagpatawad ng ibang kasalanan bukod dilo sa 
kaninumang Kanyang nais" 


(Surah An-nisaa 4:48. 116) 



ISLAM: 


BILANG PANGKALAHATANG 
MENSAHE 


Dahil ang kahihinatnan ng huwad na relihiyon ay napakalub, ang tunay 
na relihiyon ng Allah ay dapat na maunawaan at maisagawa ng 
pandaigdigan at hindi ito naaayon lamang sa isang uri ng tao. pook o 
panahon. Hindi ito nakasalalay sa ano mang uri ng kondisyon tulad ng 
pagbibinyag. paniniwala sa tao bilang isang tagapagligtas at iba pa upang 
ang nananampalataya ay makapasok sa paraiso. Sa pinakabuod na 
panuntunan ng Islam at sa kahulugan nito. (ang pagsuko sa kalooban ng 



sinuman sa Diyos) nakasalalay ang ugal ng pangkalahalan ng Islam. Sa 
tuwing darating sa tao ang pagka- unawa na ang Allah ay iisa at kaiba sa 
Kanyang mga nilikha at isuko ang sarili sa Allah, siya ay magiging Muslim 
sa katawan at sa diwa at siya ay isa sa hinirang na makabasok sa paraiso. 

Kaya't ang sinuman sa ano mang panahon kahit sa pinakaliblib na pook ng 
daigdig ay rnaaaring maging Muslim, isang tagasunod ng relihiyon ng 
Diyos, Islam, sa pamamagitan lamang ng pagtakwil sal pagsamba sa 
nilikha at ibaling ang sarili sa Allah lamang. Gayunpaman, nararapat 
lamang na bigyan ng pansin na ang pagkilala at pagsuko sa Allah ay 



nangangailangan sa sinuman na pumili sa tama at mali at ang pamimiling 
ito ay nangangahulugan ng pananagutan. Ang tao ay may sagutin sa 
kanyang pagpili, kaya naman, nararapat lamang gawin niya ang lahat na 
kanyang makakaya na gumawa ng mabuti at umiwas sa paggawa ng 
masama. Ang pangunahing paggawa ng mabuti ay ang pagsamba lamang 
sa Allah. At ang pangunahing paggawa ng masama ay ang pagsamba sa 
Kanyang nilikha bilang katambal o bilang kapalit Niya. 

Katunayan. ito ay nasasaad sa Huling Kapahayagan ng ganito: 

"Katotohanan, sila na (nagsasabing) naniniwala (sa Banal na Koran), at 
silang mga Hudyo, at mga Kristiano at ang mga Sabiano. sinuman sa 
kanila 



(ang may tamang) pananampalataya sa Allah at sa Huling Araw, at 
gumagawa ng matuwid. ay matatang- gap ang kanilang gantimpala sa 
kanilang Panginoon. Sa kanila ay walang pagkatakot ni hindi sila 
malulungkot". 


(Surah Al-Baqarah 2:62) 

"Kung tumupad lamang sila (Hudyo at Kristiano) sa Tawrat (Batas), sa 
Injeel (Ebanghelyo), at sa lahat ng Kapahayagan na ipinadala sa kanila 
mula sa kanilang Panginoon. nakamtan sana nila ang kasiyahan mula sa 
kalangitan at kalupaan. Mayroong pangkat sa kanila na nasa tamang 
landas, subali't karamihan sa kanila ay sumusunod sa landas na masama". 

(Surah Al-Maa'idah 5.-69) 



ANG PAGKAKILALA SA ALLAH 


Ang tanong tungkol dito ay ganito: "Paano maaasahan ang lahat ng tao 

na maniwala sa Allah samantalang sila ay may kanya-kanyang karanasan. 
lipunan at kultura?" Upang ang tao ay magkaroon ng pananagutan sa 
pagsamba sa Allah, nararapat lamang na sila'y magkaroon ng daan sa 
kaalaman tungkol sa Kanya. Ang Huling Kapahayagan ay nagtuturo na ang 
sangkatauhan ay mayroon pagkakilala sa Allah na nakaukit sa kanilang 
kaluluwa. isang bahagi ng kanilang kalikasan bilang mga nililkha. 

Sa Surah Al-A'raaf (7:172,173); Ang 


Allah ay nagbigay ng paliwanag nang 



likhain Niya si Adan. Pinapangyari Niyang bigyan ng buhay ang lahat ng 
lahi ni Adan at nagtakda ng kasunduan mula sa kanila na nagsasabi: 
"Hindi ba Ako ang inyong Panginoon" Attungkol dito sila ay nagsisagot. 
"Oo. kami ay sumasaksi ukol dito". At saka ipinaliwanag ng Allah kung 
bakit hinayaan niya ang lahat ng sangkatauhan na sumaksi na Siya ang sa 
kanila'y Lumikha at ang Tanging Tunay na Diyos na nararapat sambahin. 
Siya ay nagsabi: "lyon ay kung sakaling kayo (sangkatauhan). 

pagdating ng Araw ng Paghuhukom. ay magsasabi: 'Tunay. wala kaming 
kamalayan sa lahat ng ito!'. Na ang ibig sabihin ay wala kaming kaalam- 
alam na Ikaw ang Allah ay aming Diyos. 



Walang nagsabi sa amin na Ikaw lamang ang dapat naming sarnbahin. 
Ang Allah ay nagpatuloy na nagpaliwanag, "lyon ay kung sakali lamang na 
inyong sabihin: 'Katotohanan, ang aming mga ninuno ay ang mga 

gumawa ng kalambal (sa Allah) at kami lamang ay kanilang mga supling; 
kami ba'y lyong parurusahan sa mga ginawa nilang kasinungali- ngan?" 

Kaya ang bawa't bata na isinilang ay mayroong likas na paniniwala sa 
Allah at mayroon siyang likas na pagnanais na sarnbahin lamang Siya. Ito 
ay tinatawag na "Fitrah" sa wikang Arabik. Kung ang bata ay iiwanang 
mag-isa. siya ay sasamba sa Allah sa kaniyang 



sariling kusa. subali't ang lahat ng bata ay naaapektuhan ng mga bagay sa 

kanilang paligid, nakikita man ito o hindi. Sinabi ni Propeta Mohammad 

(sumakanya nawa ang kapayapaan) na ang Allah ay nagsabi: 

"Nilikha Ko ang Aking mga tagapaglingkod sa tamang relihiyon subali't 
sila'y niligaw ng demonyo". Si Propeta Mohammad (sumakanya nawa 
ang kapayapaan) ay nagsabi rin: 

"Ang lahat ng sanggol ay isinilang sa kalagayan ng 'Fitrah' nguni't ang 
kanilang mga magulang ay ginawa silang Hudyo. Kristiano o Zorastriano. 
katulad ng hayop na nagsilang ng karaniwang supling, nakakita na ba kayo 
ng anuman na isinilang ng putol- putol" 



(Inipon ni Imam Bukhaaree at Imam 


Muslim) 


Kaya't gaya ng bata na sumusuko sa batas na inilagay ng Allah sa 
kalikasan. ang kanyang kaluluwa ay likas na sumusuko sa dahilang ang 
Allah ay ang kanyang Panginoon at Lumikha. Subali't anglkanyang mga 
magulang ay pinasunod nila sa kanya ang kanilang pamamaraan at ang 
bata ay wala pang lakas sa maagang bailang ng kanyang buhay upang 
labanan o tutulan ang pagnanais ng kanyang mga magulang. Ang relihiyon 
na sinusunod ng bata sa gayong panahon ay isa lamang kaugaliang 
kinagisnan at kinalakihan at ang Allah ay hindi nagbibigay sa kanya ng 
pananagutan o kaparusahan tungkol sa relihiyong ito. 

Sa buong buhay ng tao mula sa kanyang kabataan hanggang sa panahon 
ng kanyang kamatayan, may mga tanda o mga pahiwatig na ibinibigay sa 
kanya hanggang maging maliwanag na mayroon lamang anag- iisang 
tunay na Diyos (Allah). Kung ang tao ay tapat sa kanyang sarili. 

itakwil ang mga huwad na diyos at hanapin ang Allah, ang landas ay 
magiging magaan sa kanya. 

Subali't kung siya ay magpatuloy na itakwil ang mga tanda mula sa Diyos 
at magpatuloy na sumamba sa nilalang, ay lalong higit na mahirap upang 
siya ay makawala asa maling pananampala- taya. Halimbawa. sa dakong 
timog- silangan ng gubat ng Amazon sa Brazil. 

timog ng America, isang tribo ang 



nagtayo ng bagong templo ng kanilang pangunahing idolo na si Skwatch. 
na sa kanilang paniniwala ay kumakatawan ng kataas-taasang Diyos ng 
lahat ng nilikha. Nang sumunod na araw isang binata ang pumasok sa 
templo upang magbigay galang sa kanilang diyos. Habang siya ay 
nakatirapa. Isang mabaho at gusgusing aso ang pumasok sa templo. Nang 
ang binate ay tumingala sa kanyang pagkakatira- pa ay tamang-tamang 
nakita niya ang aso na iniihian ang idolo. Sa matinding galit. hinabol ng 
binata ang aso palabas sa templo. Subali't nang ang kanyang galit ay 
mapawi. kanyang naisip na ang idolo ay hindi nararapat na maging 
Panginoon ng sanlibutan. Ang Allah ay nararapat lamang na nasa ibang 
pook. 

Siya ngayon ay mayroon ng 



pagpipilian upang kumilos ayon sa kanyang talino at hanapin ang Allah. 0 
maging sinungaling sa sarill at manatili sa huwad na paniniwala ng 
kanyang tribo. Kahit na ito ay tila kalaka-taka. Ito ay isang palatandaan 
mula sa Allah para sa binata. Napapaloob doon ang isang banal na 
patnubay na ang kanyang sinasamba ay huwad. 

Gaya ng nasabi sa una. ang mga Propeta ay isinugo sa lahat ng bansa at 
tribo upang patotohanan ang likas na paniniwala ng tao sa Allah at sa 
likas na pagnanais ng tao upang sumamba sa Kanya. Gayundin upang 
pagtibayin ang mga banal na patnubay sa mga pang-araw-araw na tanda 
na ipinapahayag ng Allah. Kahit na ang mga pangaral ng mga Propeta ay 



kadalasa'y sinira. ang ilang bahagi ay nananatili na nagpapakita ng tama 
sa mali. Halimbawa. ang sampung utos sa Torah ay pinatutunayan sa 
Ebanghelyo. Gaya rin ng mga umiiral na batas sa maraming lipunan laban 
sa krimen. pagnanakaw at pakikiapid. 

Dahil dito, ang bawa't kaluluwa ay may tungkulin sa kanyang paniniwala 
sa Allah at sa kanyang pagtanggap sa relihiyong Islam; ang buong pagsuko 
sa kalooban ng Allah. 

Tayo ay manalangin sa Allah, ang Kataastaasan, na panatiliin tayo sa 
tamang landas na kung saan tayo ay Kanyang binlgyan ng patnubay. At 
igawad sa atin ang Kanyang mga Biyaya, Siya ang tunay na 
Pinakamaawain. Ang lahat ng 



pagpupuri at pasasalamat ay sa Allah lamang. ang Panginoon ng 
Sanlibutan. 

Nawa'y ang Kapayapaan at Biyaya ay mapasa kay Propeta Mohammad, 
sa kanyang angkan, sa kanyang mga kasamahan at aa lahat ng tao na 
sumusunod an kanila sa tamang landas. 


Para sa karagdagang impormasyon tngkol an islam, Tumawag o magsadya sa : 

